Lav et referat af nedenstående tekst:

Tekst:
For første gang siden 2008 er et hold af lægestuderende fra kandidatuddannelsen i denne uge tjekket ind til et praktiksemester på sygehuset i Thisted. Sygehuset kæmpede for en håndfuld år siden for at rekruttere speciallæger såvel som studerende, men udviklingen ser ud til at være vendt. - Det er simpelthen stort. I går var flaget oppe på grund af flagdagen, men vi hejste også flaget for de studerende. Det er en rigtig stor dag for hele matriklen, at der kommer så mange unge mennesker, der har lyst til at have et klinikophold her i Thisted, siger matrikelchef Grethe Kirk. Adam Mohammed og Christina Hovmark Pedersen er to af de studerende, som skal tilbringe det næste semester i praktik på Aalborg Universitetshospital Thisted. - Jeg kom på Aalborgholdet i starten, men så fik vi  en mail om, at der var plads på holdet her (i Thisted, red.), og jeg tænkte, jamen hvorfor ikke, siger Adam Mohammed. - Jeg har en kusine, som har taget KBU (En del af lægeuddannelsen efter universitetet red.) her i Thisted, og hun talte også for, at jeg skulle vælge det her, fordi man får mulighed for at prøve en del ting her, siger han. - I Aalborg går man på nogle store hold, hvor der måske ikke er helt lige så meget tid til den enkelte. Her får vi måske mere lov til at prøve det, man lærer noget af, siger hun. Stabil stab I begyndelsen og frem til midten af 10'erne kæmpede hospitalet med at tiltrække og fastholde kvalificeret personale. Men flere års hård satsning på at tiltrække flere er lykkes. Og med flere speciallæger og yngre læger i specialuddannelse følger altså nu også de studerende fra universitetet. - Nu er der en stabil stab, og derfor har vi selv budt ind på opgaven, for at være med til at uddanne fremtidens læger, siger Grethe Kirk. - Vi er nu igen en del af at uddanne kandidatstuderende på lægestudiet, og det er rigtig godt at være en del af uddannelsesmiljøet, fordi det gør noget godt for fagligheden. Det løfter også fagligheden på dem, der er her til dagligt. - Vi tror på, at det er med til også at gøre rekrutteringen lettere på sigt, siger Grethe Kirk.

Referat:
Tiderne hvor hospitalet i Thisted ikke kunne tiltrække kvalificeret arbejdskraft er forbi. I denne uge begynder 10 lægestuderende fra kandidatuddannelsen.